Príkaz ministra č. 64/2011,
ktorým sa mení a dopĺňa Organizačný poriadok Ministerstva školstva, vedy, výskumu a športu Slovenskej republiky
Gestorský útvar: osobný úrad tel.: 02/593 74 242	2011-1103/45057:12-142

Podľa § 5 ods. 5 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov dopĺňam Organizačný poriadok Ministerstva školstva, vedy, výskumu a športu Slovenskej republiky v znení neskorších zmien takto:
Čl. 1	
Zmena organizačného poriadku
1.	V článku 10 odsek 3 znie:
„(3) Ministerstvo priebežne analyzuje činnosti a výsledky PRO, prijíma opatrenia na riešenie aktuálnych otázok a hodnotenie ich činnosti. PRO sú právnické osoby, ktoré môžu vo vlastnom mene nadobúdať práva a zaväzovať sa odo dňa svojho zriadenia.“.

2.	V článku 10 sa za odsek 6 vkladajú nové odseky 7 až 11, ktoré znejú:
„(7) PRO riadi a za jej činnosť zodpovedá jej štatutárny orgán. Štatutárnym orgánom PRO zriadenej ministerstvom je riaditeľ alebo generálny riaditeľ, ktorého vymenúva a odvoláva minister. Štatutárnym orgánom PRO zriadenej zákonom je štatutárny orgán podľa osobitného predpisu.6a)
(8) Ministerstvo vydá o zriadení PRO zriaďovaciu listinu, ktorá obsahuje náležitosti podľa § 21 ods. 9 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
(9) Ministerstvo uzatvára s PRO kontrakty v zmysle uznesenia vlády Slovenskej republiky č. 1370/2002.6b) Kontrakt je zverejňovaný interný plánovací a organizačný dokument vymedzujúci vzťahy medzi ministerstvom a PRO a nie je zmluvou v zmysle Obchodného zákonníka. Kontrakty sa uzatvárajú osobitne na každý kalendárny rok.
(10) Kontrakty možno meniť a dopĺňať aj v priebehu kalendárneho roka, a to dohodou medzi ministerstvom a PRO vo forme písomného dodatku alebo na základe jednostranného rozhodnutia ministerstva.
(11) Ak dôjde k sporu medzi vedúcim zamestnancom na prvom stupni riadenia a štatutárnym orgánom priamo riadenej organizácie patriaceho do jeho pôsobnosti (podľa prílohy č. 2), návrh na vyriešenie sporu na základe dokladov a výsledkov prípadných kontrol, resp. ďalších podkladov pripraví štátny tajomník za sekcie, ktoré patria do jeho priamej riadiacej pôsobnosti, alebo vedúci služobného úradu za sekcie, ktoré patria do jeho priamej riadiacej pôsobnosti. O konečnom vyriešení sporu rozhodne minister.“
Poznámka pod čiarou k odkazu 6a) znie:
„Napríklad § 10 ods. 2 alebo § 12 ods. 2 zákona č. 596/2003 Z. z.“
Poznámka pod čiarou k odkazu 6b) znie:
„Uvedené  neplatí ak PRO vykonáva svoje úlohy z iného právneho titulu. Napr. splnomocnenie v zmysle zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov“.

3.	V článku 16 v ods. 2 písm. c) znie:
„c) „zadáva úlohy, kontroluje ich plnenie a koordinuje činnosť rezortných organizácii patriacich do jeho pôsobnosti.“.

4.	V článku 17 ods. 2 sa za písmeno l) vkladá písmeno m), ktoré znie:
	„m) zabezpečuje vo vzťahu k PRO:
1.	po prerokovaní so štatutárnym orgánom PRO vo vecnej pôsobnosti riadeného organizačného útvaru predloženie kontraktu na podpis ministrovi,
2.	priebežné monitorovanie a kontrolovanie plnenia kontraktov,
3.	vyhodnocovanie kontraktov,
4.	predkladanie návrhov na vymenovanie a odvolanie štatutárnych orgánov PRO ministrovi,
5.	prerokovanie plánu hlavných úloh PRO so štatutárnym orgánom PRO a jeho predloženie na schválenie ministrovi,
6.	kontrolu plnenia úloh vyplývajúcich zo zriaďovacej listiny,
7.	schvaľovanie zahraničných pracovných ciest štatutárnym orgánom PRO podľa smernice č. 12/2011 o organizačnom zabezpečení zahraničných pracovných ciest, zahraničných pracovných návštev a s tým súvisiacich ďalších činností medzinárodnej spolupráce.“.

5.	V článku 17 sa za odsek 2 vkladá nový odsek 3, ktorý znie:
„(3) Ak ministerstvo považuje úlohu ukladanú rozpočtovej organizácii alebo príspevkovej organizácii v kontrakte za dôležitú, vedúci zamestnanec na prvom stupni riadenia požiada na začiatku rozpočtového roka sekciu financovania a rozpočtu, aby v rámci „Rozpisu záväzných ukazovateľov štátneho rozpočtu na príslušný rok“ bola táto úloha určená ako účelová, čo sa na úrovni kapitoly školstva považuje za záväzný ukazovateľ štátneho rozpočtu.“.

6.	V článku 43 ods. 1 za písm. e) sa vkladajú nové písmená f)  a g), ktoré znejú:
„f) koordinuje a aktualizuje činnosť priamo riadených organizácií ministerstva, ktoré patria do pôsobnosti sekcie (podľa prílohy č. 2) v súlade so štátnou školskou politikou a kontroluje plnenie ich úloh najmä prostredníctvom plánov hlavných úloh a kontraktov, 
g)	spolupracuje so Štátnou školskou inšpekciou pri plnení jej poslania a úloh vymedzených zákonom najmä pri tvorbe plánu inšpekčnej činnosti v súlade so štátnou školskou politikou.“.
Čl. 2	
Ukladám vedúcemu služobného úradu vykonať v súlade so zákonmi a vnútornými predpismi ministerstva opatrenia na realizáciu článku 1 tohto príkazu.
Čl. 3	
Tento príkaz nadobúda účinnosť 1. decembra 2011.

minister

Obsah

Príkaz ministra č. 64/2011, ktorým sa mení a dopĺňa Organizačný poriadok Ministerstva školstva, vedy, výskumu a športu Slovenskej republiky
Čl. 1	Zmena organizačného poriadku
Čl. 2
Čl. 3